ปรัชญาจิตวิทยา

ปรัชญาจิตวิทยา กล่าวถึงประเด็นจำนวนมากที่เกี่ยวกับรากฐานของทฤษฎีจิตวิทยาสมัยใหม่

ภาพรวม 
ปรัชญาจิตวิทยาศึกษาในประเด็นญาณวิทยาซึ่ง เกี่ยวข้องกับวิธีวิทยาของการตรวจสอบทางจิตวิทยา ตัวอย่างเช่น: 

 วิธีวิทยาที่เหมาะสมที่สุดสำหรับจิตวิทยาคืออะไร  ระหว่าง จิตใจนิยม, พฤติกรรมนิยม หรือ การประนีประนอม? 
 การรายงานผลด้วยตนเองเป็นวิธีการรวบรวมข้อมูลที่น่าเชื่อถือหรือไม่?  
 ข้อสรุปใดที่สามารถดึงออกมาจากการทดสอบสมมติฐานว่าง 
 เราสามารถวัดประสบการณ์ของคนแรก (อารมณ์  ความปรารถนา  และความเชื่อ ฯลฯ ) อย่างเป็นกลางได้หรือไม่? 

ประเด็นอื่นในปรัชญาจิตวิทยา คือ ปัญหาเชิงปรัชญาเกี่ยวกับธรรมชาติของจิต  สมอง และ การรับรู้   บางทีอาจเป็นความคิดทั่วไปซึ่งเป็นส่วนหนึ่งของวิทยาศาสตร์การรับรู้ หรือ ปรัชญาจิต เช่น: 

 มาตรฐานในการวัดการรับรู้ คืออะไร? 
 มนุษย์เป็นสิ่งมีชีวิตที่มีเหตุผลหรือไม่ ? 
 ปรากฏการณ์ทางจิตวิทยาอะไรที่เกิดขึ้นกับมาตรฐานที่จำเป็นสำหรับสิ่งที่เรียกว่าความรู้ ? 
 ธรรมชาติดั้งเดิมของมนุษย์ คืออะไร? 

ปรัชญาจิตวิทยายังติดตามผลงานร่วมสมัยที่ดำเนินการอย่างใกล้ชิดกับประสาทวิทยาการรับรู้   จิตวิทยาวิวัฒนาการ และ ปัญญาประดิษฐ์  เช่น การตั้งคำถามว่าปรากฏการณ์ทางจิตวิทยาสามารถอธิบายโดยใช้วิธีทางประสาทวิทยา  ทฤษฎีวิวัฒนาการ  และการสร้างแบบจำลองคอมพิวเตอร์ได้หรือไม่    แม้ว่าสิ่งเหล่านี้จะเกี่ยวข้องกับสาขาอื่นอย่างใกล้ชิด แต่ก็ยังมีความกังวลบางประการเกี่ยวกับความเหมาะสมของการนำวิธีการทางจิตวิทยามาใช้   ความกังวลดังกล่าว ได้แก่  จิตวิทยาซึ่งเกี่ยวกับการศึกษาปัจเจกบุคคลในฐานะระบบประมวลผลข้อมูล (ดู Donald Broadbent ) ซึ่งเป็นอิสระจากสิ่งที่เกิดขึ้นในสมอง (แม้ว่านักจิตวิทยาส่วนใหญ่เห็นพ้องกันว่าสมองบางส่วนเป็นสาเหตุที่ทำให้เกิดพฤติกรรม (ดู supervenience )   จิตใจจะเป็น "เส้นลวดที่แข็ง" (hard-wired) ซึ่งเพียงพอสำหรับการตรวจสอบเชิงวิวัฒนาการจะประสบผลสำเร็จหรือไม่ และรูปแบบการคำนวณจะสามารถทำอะไรได้ไปมากกว่าการนำเสนอทฤษฎีการรับรู้ที่เป็นไปได้ซึ่งสิ่งนี้จะสามารถบอกอะไรเราเกี่ยวกับจิตใจได้หรือไม่ (Fodor & Pylyshyn 1988) 

ปรัชญาจิตวิทยาเป็นศาสตร์ที่มีพื้นที่ค่อนข้างใหม่  เพราะจิตวิทยาที่มี "ความเป็นวิทยาศาสตร์" - เป็นจิตวิทยาที่สนับสนุนวิธีการทดลองทางวิทยาศาสตร์มากกว่าการครุ่นคิด   สิ่งนี้มีอิทธิพลต่อการศึกษาจิตวิทยาในปลายยุคศตวรรษที่ 19 เท่านั้น   หนึ่งในปรัชญาจิตวิทยาที่เกี่ยวข้อง คือ การประเมินข้อดีของสำนักจิตวิทยาต่าง ๆ ที่มีการนำมาใช้  ตัวอย่างเช่น  การใช้จิตวิทยาการรับรู้ ของสภาพจิตใจภายในซึ่งอาจเปรียบเทียบกับสำนักพฤติกรรมนิยม  และการพิจารณาเหตุผลสำหรับการปฏิเสธแนวคิดพฤติกรรมนิยมที่แพร่หลายในช่วงกลางศตวรรษที่ 20 

หัวข้อที่อยู่ในปรัชญาจิตกลับไปไกลกว่านี้มาก ยกตัวอย่างเช่น  ปัญหาเกี่ยวกับธรรมชาติของจิตใจและคุณภาพของประสบการณ์  รวมไปถึงประเด็นเฉพาะ อย่างเช่น การถกเถียงกันระหว่างทวินิยมและเอกนิยม ซึ่งได้อภิปรายในปรัชญามานานหลายศตวรรษ 

สิ่งที่มีความสัมพันธ์กับปรัชญาจิตวิทยา คือ การสอบถามข้อมูลเกี่ยวกับปรัชญาและญาณวิทยาเกี่ยวกับ จิตเวชคลินิกและจิตพยาธิวิทยา    ปรัชญาจิตเวชเกี่ยวข้องกับบทบาทของคุณค่าทางจิตเวชเป็นหลัก: ซึ่งได้รับอิทธิพลมาจากทฤษฎีคุณค่าทางปรัชญา และ ปรากฏการณ์วิทยา   ุคุณค่าที่มีพื้นฐานจากการปฏิบัติมีวัตถุประสงค์เพื่อการปรับปรุงและการทำให้เป็นมนุษย์   รวมไปถึงการตัดสินใจทางคลินิกในสภาพแวดล้อมที่ซับซ้อนของการดูแลสุขภาพจิต    ปรัชญาจิตพยาธิวิทยามักเกี่ยวข้องกับปฏิกิริยาสะท้อนทางญาณวิทยาอันเกี่ยวกับรากฐานทางปรัชญาของการจำแนกทางจิตเวชอย่างเป็นนัยและจิตเวชเชิงหลักฐาน  โดยมีวัตถุประสงค์คือเพื่อเปิดเผยกิจกรรมที่สร้างคำอธิบายปรากฏการณ์ทางจิต 

จากการศึกษาเชิงประจักษ์ในปี ค.ศ.2016 พบว่ากลุ่มบุคคลซึ่งมีความสัมพันธ์กันต่างมีแนวคิดเกี่ยวกับตัวเองและโลกโดยมีการเชื่อมโยงภายในผ่านการพึ่งพาโดยตรงและตัวกลางซึ่งสะท้อนให้เห็นถึงโครงสร้างของการรับรู้และความเข้าใจของตนเองและโลกในจิตใจของประชากรและมีการอภิปรายที่เกี่ยวข้องกับจิตวิทยาเชิงปรัชญา

ดูเพิ่มเติม 

 ปรัชญาจิตเวช 
 ปรัชญาสังคมศาสตร์ 
 จิตวิทยาศีลธรรม

อ้างอิง

อ่านเพิ่มเติม 
คู่มือการศึกษาปรัชญาแห่งลอนดอน   เสนอคำแนะนำมากมายเกี่ยวกับสิ่งที่อ่านซึ่งขึ้นอยู่กับความคุ้นเคยของนักเรียนในเรื่อง: ปรัชญาจิตวิทยา  

 J. Stacy Adams. 1976. Advances in Experimental Social Psychology. Academic Press, 1976 , 9780120152094.
 Leonard Berkowitz. 1972. Social psychology. Scott Foresman & Co, 1972.
 Ned Block. 1980. Readings in Philosophy of Psychology, Volume 1. Harvard University Press, 1980. , 9780674748767.
 Stuart C. Brown, Royal Institute of Philosophy. 1974. Macmillan, 1974. Original from	the University of Michigan
 Joseph Margolis. 2008. Philosophy of Psychology. Prentice-Hall foundations of philosophy series. Prentice-Hall, 1984. , 9780136643265.
 Ken Richardson. 2008. Understanding psychology. Open University Press, 1988. , 9780335098422.
 George Botterill, Peter Carruthers. 1999. The Philosophy of Psychology. Cambridge University Press. , 9780521559157.
 Craig Steven Titus. 2009. Philosophical Psychology: Psychology, Emotions, and Freedom. CUA Press. , 9780977310364.
 Jose Bermudez. 2005. Philosophy of Psychology: A Contemporary Introduction. Routledge. .
 Terence Horgan, John Tienson. 1996. Connectionism and the Philosophy of Psychology. MIT Press. , 9780262082488

แหล่งข้อมูลอื่น 

 Part 7 of Mind Papers: Philosophy of Cognitive Science (contains over  1,500 articles, many with online copies) 
 ปรัชญาจิตวิทยา  
ปรัชญาจิต